Na temelju članaka 45. Zakona o vatrogastvu („Narodne novine broj 106/99, 117/01, 36/02, 139/04, 174/04, 38/09 i 80/10) i članka 30. Statuta Općine Vladislavci („Službeni glasnik“ Općine Vladislavci 3/13, 3/17 i 2/18), Općinsko vijeće Općine Vladislavci na svojoj 20. sjednici održanoj 17. prosinca 2019. godine donosi

**PROGRAM**

**financiranja vatrogastva na području Općine**

**Vladislavci za 2020. godinu**

**Članak 1.**

Sredstva za financiranje vatrogastva na području Općine Vladislavci u 2020. godini utvrđuju se u iznosu od 215.000,00 kuna, i osiguravaju se u Proračunu Općine Vladislavci za 2020. godinu.

Sredstva iz stavka 1. ovog članka raspoređuju se za slijedeće namijene:

1. financiranje redovne djelatnosti dobrovoljnih vatrogasnih društava na području Općine Vladislavci i Vatrogasne zajednice Osijek u iznosu od 200.000,00 kuna,
2. sufinanciranje rada Javne ustanove Javna vatrogasna postrojba Čepin – decentralizirana sredstva iznos od 15.000,00 kuna.

**Članak 2.**

Redovna djelatnost dobrovoljnih vatrogasnih društava na području Općine Vladislavci u 2020. godini financirat će se iz Proračuna Općine Vladislavci putem Vatrogasne zajednice Osijek.

**Članak 3.**

Raspored sredstava za financiranje redovne djelatnosti dobrovoljnih vatrogasnih društava na području Općine Vladislavci za 2020. godinu, utvrdit će odlukom općinski načelnik.

**Članak 4.**

Program financiranja vatrogastva na području Općine Vladislavci za 2020. godinu stupa na snagu osmog dana od dana objave u „Službenom glasniku“, a primjenjuje se od 1. siječnja 2020. godine.

KLASA: 214-01/19-01/13

URBROJ: 2158/07-01-19-02

Vladislavci, 17. prosinca 2019.

Predsjednik

Općinskog vijeća

Krunoslav Morović, v.r.